OzLabs/hebrew-wiki-articles huggingface dataset:
ניפאטס דיגיטליס

ניפאטס דיגיטליס (שם מדעי: Niphates digitalis; מכונה גם: ספוג אגרטל ורוד) הוא מין של ספוג, שתואר לראשונה בידי החוקר הצרפתי ז'אן-בטיסט דה לאמארק בשנת 1814.<ref></ref>

ספוג זה חי באוקיינוס האטלנטי שלחופי אמריקה הצפונית, בפלורידה שבדרום ארצות הברית והאיים הקריביים, כולל איי בהאמה והאנטילים ההולנדיים. הוא מגיע לאורך 30 עד 50 סנטימטרים וצורתו היא כצורת צינור, מאוורר או אגרטל. למרות כינויו, צבעו של מין זה הוא לא רק ורוד אלא גם כחול, אפור ולבנדר. הספוג ניזון מפיטופלנקטון וחיידקים.

תרכובות המופקות מספוג זה נחקרו במטרה לבדוק את האפשרות להשתמש בהן בטיפול נגד סרטן הערמונית.<ref>Meimetis LG, Williams DE, Mawji NR, Banuelos CA, Lal AA, Park JJ, Tien AH, Fernandez JG, de Voogd NJ, Sadar MD, Andersen RJ (2012). "Niphatenones, glycerol ethers from the sponge Niphates digitalis block androgen receptor transcriptional activity in prostate cancer cells: structure elucidation, synthesis, and biological activity". J Med Chem. 55 (1): 503–14. doi:10.1021/jm2014056. .</ref>

== קישורים חיצוניים ==

תצלום מלמעלה של ניפאטס דיגיטליס, בתוכו שוחים דגים [[קברנוניים.]]

== הערות שוליים ==

קטגוריה:ספוגיים
קטגוריה:בעלי חיים ימיים באמריקה הצפונית
טונוז'אן

טוּנוּזָ'אן (בספרדית: Tunuyán) היא עיר בפרובינציית מנדוסה בארגנטינה. העיר שוכנת מדרום לבירת הפרובינציה מנדוסה ומזרחה לגבול צ'ילה. יש בה 49,132 תושבים, והיא העיר הראשית של מחלקת טונוז'אן. השקעות מאז תחילת האלף השלישי, שנמשכו על ידי שילוב האקלים, האדמה והגובה, שינו את האזור, והפכו אותו לאחד מהאזורים החשובים ביותר של ארגנטינה בכל הנוגע לייצור יין באיכות גבוהה.

==קישורים חיצוניים==

* 

קטגוריה:מנדוסה: ערים
קטגוריה:יישובים שהוקמו ב-1880
יוסף חיים שרבני

רבי יוסף חיים שרבני (ה'תרס"ז – י"א בניסן ה'תשל"ט) היה ר"מ בישיבת פורת יוסף, ומקים ישיבת המקובלים אמת ושלום.

== ביוגרפיה ==
רבי יוסף חיים נולד בשנת ה'תרס"ז לרבי יהושע ולהדסה מסעודה בעיר העתיקה בירושלים. בצעירותו למד אצל אביו, ובהמשך למד בישיבת פורת יוסף אצל רבי עזרא עטיה.

בו' בניסן תרפ"ח נשא את שולמית סול לבית טלבי, בת ליוצאי ביטולה. הזוג התגורר בשכונת בית ישראל.

לאחר תקופה נקרא רבי יוסף ללמד בישיבת פורת יוסף וחזר להתגורר בעיר העתיקה, במתחם הישיבה.

עיקר עיסוקו היה בשולחן ערוך חושן משפט אותו למד בהנחיית רבי עזרא עטיה, שאף שימש מטעמו כבוחן ובודק בבתי דינים שתחת סמכותו.

מחמת עניותו ודחקותו חפץ רבי יוסף חיים ללמוד ולעבוד במכון הארי פישל אך נענה בסירוב מחמת הביקוש הרב להתקבל למקום, רבי שמשון מטפליק ידידו של רבי יוסף חיים ביקש מהמנהל הרב דב קוק לקבלו למכון והוא נתן את אישורו, בקשתו הייתה חריגה בשל המצב הרגיש בין העדה החרדית לתומכי הרב קוק.

במכון הארי פישל, השתתף בין השאר בעריכת גיליונות הלכה פסוקה, בכתב ידו נשארו מערכות בחושן משפט שכתב לצורך לימודיו שם, וכן דרשות על התורה ולאירועים שונים.

רבי יוסף חיים למד בחברותא עם רבי יוסף כהן, לימודם הרגיל היה לפחות שתים עשרה שעות ונמשך בדרך כלל כשמונה עשרה שעות ברצף ללא הפסקה.

במשך עשרות שנים היה המחנך והמלמד הבכיר בתלמוד תורה בני ציון, שהוקם על ידי ועד העדה הבוכרית בירושלים, בשנות התר"ן, ובדרכו העיונית העמיד מאות תלמידים, אשר רבים מהם עלו ללמוד בעיקר בישיבת פורת יוסף. 

בזקנותו חפץ ללמוד את תורת הקבלה אך לאחר שנתנסה בה נאמר לו שסגנון לימודו יקשה עליו להבינה. לצורך כך, ייסד את ישיבת המקובלים "אמת ושלום".

הרב שרבני נשא הספדים על רבני תקופתו עשרות מהם נדפסו בכתבי עת, בספר ישיבות בגדד ובמקומות אחרים. 

== ילדיו ==
* קלרה, נישאה לרבי שבתי אטון
* הדסה, נישאה לרבי בן-ציון אבא-שאול
* רבי יצחק, שימש כראש כולל ישועות יעקב
* רבי שמואל, שימש כראש כולל ישועות יעקב
* רבי משה שרבני, ר"מ בקריית נוער (נפטר בתמוז ה'תשפ"ג)
* רבי ראובן ר"מ בישיבת יקירי ירושלים, חבר הנהלת "רשת החינוך התורנית" ועוד.

מנכדיו: רבי יעקב שרבני ראש ישיבות אהל יוסף ואוצרות התורה, רבקה ורדי, רבי יהושע שרבני ר"מ בישיבת קול תורה, הרב אליהו אבא שאול ראש ישיבת אור לציון, הרב בן ציון אטון ראש ישיבת ראשית חכמה, ועוד.

מאחיו: רבי דוד שרבני רבה של קולומביה, רבי שלמה מלמד בישיבת פורת יוסף, ורבי שאול דיין בבית דין של הרב עזרא עטיה.

== כתביו ==
דברי תורתו נדפסו במספר מקומות, בעיקר במאספים תורניים, הספר אור לציון על מסכת מכות נכתב יחד עם חתנו הרב בן ציון אבא שאול בלימוד משותף.
* 
* 
* 
* 
* 
* 
* 
* 

== לקריאה נוספת ==
* שלום מאיר ולך, "השקדן של ירושלים", בתוך: רבנו האור לציון חלק א, ירושלים תשע"ב, עמודים 195–217.
* "השקדן של ירושלים", יתד נאמן מוסף פסח 25.03.21 חלק א ע' 80.

== הערות שוליים ==

קטגוריה:ישראלים שנולדו ב-1979
קטגוריה:רבני ישיבת פורת יוסף
קטגוריה:משפחת שרבני
קטגוריה:ישראלים שנפטרו ב-1979
אנפה אדמונית-בטן

אנפה אדמונית-בטן (שם מדעי: Ardeola rufiventris) היא מין של אנפה מהסוג אנפת אגם המצויה בטבע באפריקה שמדרום לסהרה לאורך דרום-מזרח אפריקה, דרום-מרכז אפריקה ובמזרח אפריקה הדרומית. האנפה נמצאה במדינות הבאות: אנגולה, בוצואנה, בורונדי, הרפובליקה הדמוקרטית של קונגו, קניה, לסוטו, מלאווי, מאלי, מוזמביק, נמיביה, רואנדה, דרום אפריקה, סווזילנד, טנזניה, אוגנדה, זמביה וזימבבואה.
== מאפיינים ==
האנפה מגיעה לאורך 38 עד 39 סנטימטרים, עם דמיון גדול בין הזכרים והנקבות, אף שהנקבות בעלות גוון חום או מפויח יותר ובעלי פס שמנת על הצוואר. האנפה בעלת נוצות אפורות-כהות לאורך הגב, הכתפיים, הצוואר והראש בעוד הזנב, הכנפיים והבטן בעלי גוון אדום-כחול כהה והרגליים צהובות בעלות אצבעות ארוכות. הראש כחול-כהה עם עיניים ומקור צהובים.

זוהי אנפה החיה לאורך ביצות ואגני ניקוז של נהרות כמו באוקוונגו וכן בערבות עשב לחות, מישורים ושדות פפירוס. היא ניזונה על הגדות מדגים כמו אמנוניים או בינית (ברבוס), דו-חיים ומסרטנים וחרקים מימיים שונים. האנפה ניזונה ביחידות או בזוגות כשבכמה מקרים נמצאו אנפות בקבוצה של 8 פרטים. בלילה הם נחים על עצים נמוכים. האנפה מקננת בקבוצות גדולות על הענפים ביחידות זוגיות ובקן הנקבה מטילה 2 עד 3 ביצים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1851
קטגוריה:טקסונים שתוארו בידי קרל יאקוב סונדוואל
קטגוריה:אנפתיים
קטגוריה:רואנדה: עופות
קטגוריה:אנגולה: עופות
אלעד צפני

אלעד צפני (נולד ב-27 ביוני 1989) הוא אושיית רשת וידוען ישראלי. התפרסם בעקבות השתתפותו בעונה השלישית של תוכנית המציאות "האח הגדול".

==ביוגרפיה==
צפני נולד וגדל בשכונת כפר שלם בתל אביב. הוא למד בבית הספר היסודי דוד בלוך ובתיכון עירוני ט'. 

בהיותו נמוך קומה, ייצג את ארגון וראייטי ישראל באירועי וערבי התרמה רבים, וכן קיים ראיונות התרמה אצל דודו טופז ועינב גלילי.

ב-2010 השתתף בסרטו של אבי נשר "פעם הייתי" ובסדרה "אחד העם 101"<ref></ref><ref></ref>. באותה השנה השתתף בעונה השלישית של תוכנית המציאות "האח הגדול"<ref name=":0" />.

בשנת 2017 גילם את "מותק הטרול הקסום" בפסטיבל "מותק של פסטיבל". 

בשנת 2018 גילם את אהוד בסרט הביכורים של יונה רוזנקיאר "הצלילה". 

ב-2019 גילם את דמותו של ציקי, אסיר נכה המתנייד בכיסא גלגלים מקהילת הלהט"ב, בסדרת הטלוויזיה הסאטירית "שב"ס"<ref></ref>.

ב-2021 החל להשתתף בעונה השנייה של הסדרה "קופה ראשית" בדמותו של ליעוז, ולאחר מכן השתתף גם בעונה השלישית. כמו כן, החל להגיש תוכנית רשת בשם "הישיבה בסלון", יחד עם הסטנדאפיסט ליעוז כהן<ref></ref>.

בשנת 2022 השתתף בתוכנית המציאות "גולסטאר", ואף לוהק להשתתף בסרט "מרוסקים: גולסטאר הסרט"<ref></ref>.

בשנת 2023 החל להגיש פודקאסט יחד עם ליעוז כהן ברשת "הפודיום"<ref></ref>.

== פילומוגרפיה והופעות ציבוריות בולטות ==
* 2010-פעם הייתי.
* 2010- אחד העם 101.
* 2011-"האח הגדול".
* 2017- גילם את "נאור" בסדרה "אנחנו במפה".
* 2017-"מותק של פסטיבל" לצידה של מיכל הקטנה.
* 2018- הצלילה (סרט).
*2019- שב"ס, ציקי.
* 2021 - קופה ראשית, "ליעוז".

==חיים אישיים==
צפני רווק, ומתגורר בתל אביב. 

הוא מרצה לילדים ונוער בנושא ביטחון עצמי, קבלת השונה, והתמודדות עם בריונות<ref></ref>.

== קישורים חיצוניים ==
* 
* [https://www.ishim.co.il/p.php?s=אלעד+צפני אלעד צפני], במיזם אישים לתיעוד היצירה הישראלית.
* [https://www.mako.co.il/mako-vod-keshet/people-2023/VOD-7df070c34460981027.htm אלעד צפני] בתוכנית "אנשים" עם נסלי ברדה.

== הערות שוליים ==

קטגוריה:בוגרי תיכון עירוני ט' (תל אביב)
קטגוריה:כוכבי רשת ישראלים
קטגוריה:משתתפי גולסטאר
קטגוריה:משתתפי מותק של פסטיבל
קטגוריה:מתחרי האח הגדול (ישראל)
קטגוריה:נמוכי קומה
קטגוריה:ישראלים שנולדו ב-1989
אנפת לילה מלאית

אנפת לילה מלאית (שם מדעי: Gorsachius melanolophus) היא מין של אנפה החיה לאורך מזרחה ודרומה של אסיה מהודו עד אינדונזיה, ולעיתים מופיעה גם באי חג המולד וצפונה לעבר סין ודרום יפן, עם גודל אוכלוסייה יציב שאיננו בסכנה. האנפה תוארה למדע ב-1822 בידי החוקר תומאס סטמפורד ראפלס.

==תיאור==
האנפה מגיעה לאורך ממוצע של 48 ס"מ ומוטת כנפיים ממוצעת של 86 ס"מ. היא בעלת נוצות כתומות-אפורות לאורך הכנפיים, הגב והחזה בעוד הצוואר והראש בעלי גוון כתום-ערמון. החזה לבן מסורטט בפסים שחורים וכך גם החלק התחתון של הכנפיים והזנב. האנפה בעלת מקור כהה קצר, פנים כחולות וכיפה בעלת ציצה שחורה.

אנפה זו חיה לרוב בגפה או בזוגות, והיא ניזונה באזורים פתוחים, אך בקרבה לעצים. היא חיה בביצות, נהרות איטיים ובשדות לחים סביב מים מתוקים. היא ניזונה גם בתוך הצמחייה או על הקרקע ולעיתים גם בגדות המים. האנפה ניזונה בעיקר משלשולים וצפרדעים וכן מחסרי חוליות שונים כמו חלזונות, נדלים, עכבישים, סרטנים וחרקים ולעיתים גם מדגים איטיים.

==גלריה==
<gallery mode=packed>
Hairy (25509789973).jpg
Malayan Night-Heron - Taiwan S4E8695 (17320173361).jpg
Gorsachius melanolophus.jpg
Malayan Night Heron 4978.jpg
Feeding (25797002046).jpg
</gallery>
==קישורים חיצוניים==

==הערות שוליים==

קטגוריה:טקסונים שתוארו בידי סטמפורד ראפלס
קטגוריה:בעלי חיים שתוארו ב-1822
קטגוריה:אנפתיים
קטגוריה:מלזיה: עופות
קטגוריה:בורנאו: עופות
פנחס טבול

הרב פנחס טבול (ה'תר"ס, 1900 – י"ג בחשוון ה'תשכ"ו, 1965) היה רב העיר עין ספרה שבאלג'יריה, ולאחר מכן רב הקהילה הספרדית בליון שבצרפת.

== ביוגרפיה ==
נולד בשנת ה'תר"ס (1900) בפיגיג שבדרום-מזרח מרוקו. את השכלתו התורנית קיבל תחילה מחכמי עירו, אולם אחר כך למד מפי הרב מסעוד הכהן בקולומבשאר שבאלג'יריה, בישיבת משפחת אבוחצירה. בהיותו כבן עשרים הרב פנחס טבול נסמך לרבנות והוכשר כשוחט ומוהל. הוא שימש כרב העיר עין ספרה שצפון מערב אלג'יר, ובשנת תשכ"ב (1962), עם שחרורה של אלג'יר שימש כרב הקהילה הספרדית בליון בצרפת.

נפטר בי"ג חשוון תשכ"ו (1965).

== ספרו ==
* 

== קישורים חיצוניים ==
* [https://www.hyomi.org.il/page.asp?id=604 חכם פנחס טבול], באתר החכם היומי
* 

קטגוריה:רבנים אלג'יראים
קטגוריה:רבנים צרפתים
קטגוריה:ילידי 1900
קטגוריה:נפטרים ב-1965
עבד אל-קאדר ת'יאם

עבד אל-קאדר ת'יאם (בערבית: عابد القادر ثيام; נולד ב-3 באוקטובר 1998) הוא כדורגלן מאוריטני המשחק בעמדת הבלם בשוליה.

==קריירת מועדונים==
ת'יאם התחיל את הקריירה שלו במחלקת הנוער של מונקו ובסיום עונת ערך את הופעת הבכורה שלו בקבוצת המילואים של המועדון.

בקיץ ת'יאם חתם בקבוצת המילואים של אורליאן. ב-22 בספטמבר 2018 הבקיע את שער הבכורה שלו בקריירה בניצחון 1-2 נגד טור ב'. ב-22 בפברואר 2009 ת'יאם ערך את הופעת הבכורה שלו בקבוצה הבוגרת בניצחון 0-2 נגד סושו.

בקיץ ת'יאם חתם בבולון.

בקיץ הצטרף לשוליה.

==קריירה בינלאומית==
בצעירותו, ת'יאם שיחק בנבחרת הנערים של צרפת. ב-24 במרץ 2018 ערך את הופעת הבכורה שלו בנבחרת מאוריטניה בניצחון 0-2 נגד .

==קישורים חיצוניים==

קטגוריה:כדורגלנים מאוריטנים
קטגוריה:בלמי כדורגל מאוריטנים
קטגוריה:מגני כדורגל מאוריטנים
קטגוריה:קשרי כדורגל מאוריטנים
קטגוריה:כדורגלני אורליאן
קטגוריה:כדורגלני בולון
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:מאוריטנים שנולדו ב-1998
אנפת לילה יפנית

אנפת לילה יפנית (שם מדעי: Gorsachius goisagi) היא מין של אנפה החיה בטבע במזרח אסיה. האנפה מתרבה ביפן (ומכאן שמה), ונפוצה גם לאורך מזרח אסיה מדרום סיביר וקוריאה, ועד החוף של סין. האנפה חיה ביערות צפופים ולחים של מחטניים ויערות נשירים בגובה של עד 2,400 מטרים, אך לרוב לא יותר מ-1,000 מטרים מגובה פני הים ומצויה ליד נהרות ונחלים בקצה היערות. בחורפים האנפה נודדת דרומה לעבר הפיליפינים ובורנאו, אך בקיץ ובאביב מקננת בצפון.

אנפה זו נפגעה מבירוא יערות מופרז, שימוש בקרקע לחקלאות, פגיעה באפרוחים ובביצים וטריפה בידי עורבים ובידי חמוס סיבירי, שהופץ בידי האדם. האנפה מצויה בסכנת הכחדה בטבע והיא מין מוגן בהונג קונג וביפן.

זוהי אנפה בינונית המגיעה לאורך 43 עד 47 סנטימטרים בממוצע, ללא הבדלים גדולים בין הזוויגים. היא בעלת נוצות חומות-אדמדמות כשהכנפיים חומות כהות, המקור שחור והעיניים צהובות. האנפה בעלת צוואר ורגליים קצרות יחסית, ולרוב מצויה על הקרקע.

האנפה חיה לבדה או בקבוצות קטנות והיא פעילה של בין-הערביים, אז היא יוצאת לחפש חרקים, חלזונות ותולעים שהיא חוטפת במהירות. לעיתים היא מצויה סביב ביצות שונות גם דגים וסרטנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1836
קטגוריה:טקסונים שתוארו בידי קונרד יאקוב טמינק
קטגוריה:אנפתיים
קטגוריה:יפן: עופות
עין ספרה

עין ספרה (בערבית: عين الصفراء) היא עיר במחוז נעמה שבאלג'יריה בפתחו של מדבר סהרה.

== גאוגרפיה ==
העיר עין ספרה שבמחוז נעמה באלג'יריה, נמצאת בקצהו הצפוני של מדבר סהרה, ומכאן כינויה "השער למדבר". גובהה כ-1,000 מטרים מעל פני הים, והיא מוקפת בהרי האטלס. בעיר חיים נכון לסוף העשור השני של המאה ה-21 כ-35,000 תושבים.

== אקלים ==
חודש ינואר נחשב לחודש קר במיוחד, בו הטמפרטורה הממוצעת עומדת על 14 מעלות צלזיוס. בקיץ הטמפרטורה הממוצעת היא כ-38 מעלות.

=== שלג ===
בשנים 1979, 2017, 2018 ו-2021 תועדו אירועי שלג בעיר. בשנת 1979 הייתה בעיר סופת השלגים קשה שגרמה לעצירת התנועה. ב-20 בינואר 2017 השלג צבר עובי של מטר.

== קישורים חיצוניים ==

* 
* 
* 

קטגוריה:אלג'יריה: ערים
12 בלילה

12 בלילה הוא סינגל של הזמרת הישראלית רוני דלומי, שיצא לאור ב-14 בנובמבר 2018. זהו השיר השני מתוך אלבומה הרביעי שטרם יצא.

== רקע וכתיבה ==
השיר נכתב בידי רוני דלומי והולחן בידי דלומי ואורי אבני, והופק על ידי אבני, והוא בסגנון הפופ האלקטרוני. השיר עוסק במערכת יחסים רעילה בין אשה לגבר שתלטן המתעלל רגשית בבת-זוגו ומנסה להגביל אותה.

== ביקורת ==
מבקר המוזיקה יוסי חרסונסקי סקר את השיר בחיוב, והעניק לו חמישה כוכבי זהב מתוך חמישה.

== מיקומי שיא ==

==קישורים חיצוניים==
* 
* 
* 

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
קטגוריה:שירים על זמן
קטגוריה:שירים על לילות
כיכר אוקראינה

כיכר אוקראינה (בנורווגית: Ukrainas plass) היא כיכר ברובע פרוגנר שבמרכז העיר אוסלו שבנורווגיה.

בכיכר ממוקמת השגרירות הרוסית. מועצת רובע פרוגנר שינתה את שם הכיכר ל”כיכר אוקראינה“ ב-7 במרץ 2022 כתמיכה בעצמאות אוקראינה, וכמחאה על הפלישה הרוסית לאוקראינה.

== קישורים חיצוניים ==

== הערות שוליים ==

קטגוריה:אוסלו
אוקראינה
קטגוריה:הפלישה הרוסית לאוקראינה
לשמור עליי

"לשמור עליי" הוא סינגל של הזמרת הישראלית רוני דלומי, שיצא לאור ב-19 ביולי 2015. זהו השיר השני מתוך אלבומה השלישי "תסתכל עליי".

== רקע וכתיבה ==
השיר נכתב בידי רוני דלומי והולחן בידי דלומי ואביב קורן, והופק על ידי אורי אבני. בשיר מספרת דלומי על אהובה שהגיע מרחוק לשמור עליה. בראיון לתוכנית "אנשים" סיפרה דלומי שכתבה את השיר על בעלה אלון וייסמן.

== ביקורת ==
מבקר המוזיקה יוסי חרסונסקי סקר את השיר בחיוב, והעניק לו ארבעה וחצי כוכבים כוכבים מתוך חמישה.

== מיקומי שיא ==
* רדיו אמצע הדרך-4
* מדיה פורסט-9
* רשת ג-17

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
תסתכל עליי (שיר)

"תסתכל עליי" הוא סינגל של הזמרת הישראלית רוני דלומי, שיצא לאור ב-19 ביולי 2015. זהו השיר השלישי מתוך אלבומה השלישי הנושא את אותו השם.

== רקע וכתיבה ==
השיר נכתב בידי רוני דלומי והולחן בידי דלומי ואביב קורן, והופק על ידי אורי אבני. השיר עוסק באשה העוברת התקפי חרדה.

== מיקומי שיא ==
* רדיו אמצע הדרך-3
* מדיה פורסט-2
* רשת ג-2

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
רחמים אליהו חזן

שער ספר ארח משפט לרבי רחמים אליהו חזן שאלוניקי תריח
הרב רחמים<ref>שמו המקורי היה אליהו, וכן חותם בדרוש משמו שנמצא בספר מערכי לב, והשם רחמים נוסף ככה"נ מפני מחלה.</ref> אליהו חזן (?-1840) היה רב, פוסק ודרשן באזמיר. מחבר ספר ארח משפט.

== תולדותיו ==
נולד לריינה (רושא חווה) פאלאג'י ולרב יוסף רפאל חזן, מחבר ספר חקרי לב באזמיר, בנם הבכור ונצר לשושלת רבנים מפוארת, דור אחרי דור<ref>עמודי הארזים, תולדות המחבר</ref>. נישא לשרה (בוליסה שרותה) בת שלמה הלוי. היה דודו של הרב חיים פאלאג'י שמזכירו רבות בספריו. את עיקר תורתו קיבל מאביו ולמד אצל הרב נסים חיים שלום מרגונאטו (מחבר ספר עושה שלום)<ref>ארח מישור, עמוד קנז</ref> ואצל הרב יצחק מאיו שהיה הרב הכולל.

מגיל צעיר היה פוסק נחשב בעיר והגיעו אליו כדי לדעת "מה יעשה בין איש לאמתו<ref>מליצה וכפל לשון על דרך הפסוק "בין איש לעמיתו"</ref> דברי ריבות לאלפים"<ref>ארח משפט, הקדמת החבי"ף</ref>, עד כי אפילו אביו, היר"ח, הפנה אליו תשובות הלכתיות שנשאל<ref>חקרי לב, מהדורה בתרא, חלק אבן העזר סימנים כ"ח, כ"ט</ref>. הרב נסים אברהם אשכנזי קורא לו " עמיתי בתורה, רב נהוראי ורבי המובהק"<ref>נאה להודות על תהלים מזמור קכ"ח</ref>. עת נישא, דרש הרב יעקב פאלאג'י, אבי החבי"ף לכבודו. שלח תשובות לרבי בכור יצחק נאבארו<ref>ארח מישור סימן כ'</ref>, רבי ישראל משקלוב<ref>חקרי לב חו"מ חלב ב' סימן פ"ט</ref>, רבי יהודה סיד<ref>ארח מישור סימן מ"א</ref> (מחבר ספרים נר מצווה, אות אמת), רבי מצליח הלוי, רבי חיים פאלאג'י ועוד.

הרב חזן פעל להוצאת ספרי אביו היר"ח, כאשר צווה אותו<ref>הקדמה למערכי לב חלק ב'</ref>, גם כאשר אביו עלה לארץ ישראל והשתקע בירושלים. כמו כן את ספר "ברך משה" לרבי משה בן אדרת. פעל ותיקן תקנות שונות באזמיר, והן מובאות בספרי חכמי דורו<ref>כף החיים סימן ל"ו אות מ"ה, צואה מחיים עמוד מ"ו, החיים יודוך מזמור ל"א פסוק כ"ג, תנופה חיים פרשת ראה אות כ"ה, זכירה לחיים ח"ב דף קכ"ב</ref>.

הרב עסק במסחר לפרנסתו אצל גוי, וכל עת שהתפנה מעיסוקו זה הקדיש ללימוד התורה, וכמעט בכל הלילה<ref>כך מעיד על עצמו בספר ארח מישור סימן י'</ref>. בנוסף, בכספו שנותר לו מעבודה זו החזיק תלמידי חכמים. בסוף ימיו פרש מעיסוקו, והתקבל לרב מו"ץ. החבי"ף בצוואתו לבניו, מספר על מידותיו:

ומסיים: <ref>חקקי לב סוף סימן יא</ref>

נפטר בכ"ט בשבט ה'ת"ר באזמיר, שם נקבר. ידוע לנו על בנו, דניאל, על בתו מלכונה סולטאנה, שנישאה לרבי יצחק קורי, על בתו אסתרולה, שנישאה למשה ארדיט ועל בת שנישאה ליעקב שוחמי.

== חיבוריו ==
* ארח מישור (ירושלים תשנ"ח) - שארית חידושיו של המחבר, ובניהם פירושים על: התנ"ך, המשנה - מסכת תרומות, על סדר הש"ס - ברכות, פסחים, סוכה, יבמות, כתובות, נזיר, סוטה, קידושין, בבא קמא, בבא מציעא, חולין, ערכין. על שולחן ערוך: אורח חיים, חשן משפט וכן שאלות ותשובות בד' חלקי שו"ע, וקצת דרושים.
* ארח משפט (שאלוניקי תרי"ח) - פירוש רחב ועמוק על טור, בית יוסף ושולחן ערוך בסדר חושן משפט.
* אבן המקח - פירוש על ספר המקח לרב האי גאון, לא נדפס.
* זיכרון אליהו אספת דינים, לא נדפס.
* ספר דרושים, לא נדפס.

תשובות ודברי תורה רבים שלו נדפסו בספרי אביו ובספרי אחיינו, רבי חיים פאלאג'י<ref>למשל בספר חקקי לב חלק ב' סימן י"ג</ref>.

==אילן יוחסין==

== לקריאה נוספת ==
* מקבציאל, כרך כג, עמוד כ"א
* תולדות המחבר, בתוך ארח מישור, הוצאת אהבת שלום, ירושלים ה'תשנ"ח.
* 
* 

== קישורים חיצוניים ==

* 
* 

== הערות שוליים ==

קטגוריה:משפחת חזן
קטגוריה:רבנים: אחרונים
קטגוריה:איזמיר: רבנים
קטגוריה:רבנים טורקים
קטגוריה:נפטרים ב-1840
אנפת לילה לבנת-אוזן

אנפת לילה לבנת-אוזן (שם מדעי: Gorsachius magnificus) היא מין של אנפה החיה בטבע בדרום סין, צפון וייטנאם ובכמה אזורים בצפון הודו כמו הפארק הלאומי ולמיקי שבביהר. האנפה מצויה בסכנת הכחדה בטבע. היא תוארה ב-1899 בידי החוקר הסקוטי ויליאם רוברט אוגולוי-גרנט , כשמשמעות שמה המדעי: "magnificus" פירושו מרהיב. בעבר השתייכה לסוג אנפת לילה, אך כיום משויכת לסוג אנפת לילה אפרו-אסייתית.
== מאפיינים ==
אנפה זו היא קרובתה של אנפת לילה מלאית ואנפת לילה יפנית והיא מגיעה לאורך 54 עד 56 סנטימטרים בממוצע. האנפה בעלת דו-צורתיות זוויגית קטנה כשהזכר בעל נוצות חומות בהירות עם כתמים לבנים רבים לאורך צידי הגוף והבטן. הצוואר כתום והראש לבן עם כיפה שחורה וציצה שחורה ארוכה מאחוריה. העיניים של האנפה גדולות ושחורות ומקורה אפור וארוך. מצידי העיניים בולטים 2 פסים לבנים העוברים לאורך הפנים. הנקבה מזכירה את הזכר במראה, אך בעלת ראש וצוואר בהירים יותר עם פחות פסים מהצידיים. לנקבה יש גם מספר פסים לבנים על הגב והכנפיים.

האנפה שוכנת ביערות, נהרות איטיים, ולעיתים גם בקרבה למגורים אנושיים בדרום סין ווייטנאם. היא פעילה בלילה וניזונה מדגים, חסילונים ותולעים שהיא לוכדת במקורה. האנפה מקננת על עצים ומטילה 3 עד 5 ביצים בקן עשוי מזלזלים וצמחייה.

האנפה נמצאת בסכנת הכחדה עקב אוכלוסייתה הקטנה והמפוצלת אחת מהשנייה. הסכנות העיקריות שלה הם כריתת יערות, ציד, דיג יתר של מזונה וזיהום מים.

==קישורים חיצוניים==

==הערות שוליים==

קטגוריה:טקסונים שתוארו בידי ויליאם רוברט אוגולוי-גרנט
קטגוריה:בעלי חיים שתוארו ב-1899
קטגוריה:אנפתיים
קטגוריה:סין: עופות
קטגוריה:וייטנאם: עופות
אנפת לילה לבנת-גב

אנפת לילה לבנת-גב (שם מדעי: Gorsachius leuconotus) היא מין של אנפה המצויה בטבע באפריקה שמדרום לסהרה. היא נקראה ב-1827 בידי החוקר הגרמני יוהאן גאורג ואגלר , כששמו ניתן על שם הנקודות היוצרות משולש במרכז הגב. אנפה זו קרובה לאנפת לילה מלאית, אנפת לילה יפנית ואנפת לילה לבנת-אוזן ושייכת כמותם לסוג אנפת לילה אפרו-אסייתית, כשבעבר שויכה לסוג אנפת לילה.

==תיאור==
האנפה מגיעה לאורך ממוצע של 50 עד 55 סנטימטרים, והיא בעלת נוצות כנפיים וגב אפורים (למעט משולש מנוקד בלבן על הגב) עם צוואר וחזה אדמדמים, בטן אדמדמה בהירה וראש וכתפיים שחורים. העיניים אדומות כהות מוקפות בטבעת צהובה, המקור קצר ושחור-צהוב והסנטר לבן. הרגליים צהובות עם אצבעות ארוכות. הפרטים הצעירים מנוקדים בנקודות לבנות לאורך הגוף והם בעלי חזה מפוספס.

אנפה זו מצויה באזורים הטרופיים והסובטרופיים של אפריקה והיא פעילת לילה החיה סמוך ליערות עם מקווי מים קרובים כמו אגמים, ביצות, מישורי הצפה וביצות מנגרובים. האנפה חיה בגפה או בזוגות בודדים ומחפשת על הקרקע או במים טרף של דגים, חסילונים, סרטנים, צפרדעים ותולעים. האנפות מקננות על העצים הגבוהים ומטילים 2 עד 3 ביצים ירקרקות בקן עשוי מענפים ומצמחיה.

אנפה זו בעלת תפוצה רחבה ואינה בסכנה כיום, אף שבמספר מדינות כמו דרום אפריקה האוכלוסייה נפגעת מהרס בתי מחיה ומציד בניגריה לטובת שימוש רפואי מסורתי.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן גאורג ואגלר
קטגוריה:בעלי חיים שתוארו ב-1827
קטגוריה:אנפתיים
קטגוריה:בוטסואנה: עופות
באודוויין בוטס

באודוויין בוטס (בהולנדית: Boudewijn Boots; נולד ב-1 באפריל 1964) הוא ויצה-אדמירל בצי המלכותי ההולנדי המשמש כסגן ראש ההגנה (מקביל לרמטכ"ל) מאז 8 במרץ 2021.

==ביוגרפיה==
בוטס נולד בווחל ב-1 באפריל 1964. ב-1986 הוא התגייס לצי המלכותי ההולנדי, והוצב על שולת מוקשים. ב-1988, במהלך מלחמת איראן-עיראק, הוא נשלח למפרץ הפרסי כחלק מכוח שמירת שלום הולנדי (מבצע תמנון). בהמשך שרת גם בכוחות שמירת השלום של נאט"ו ביוגוסלביה ובאפגניסטן, בכוח ההולנדי בקוראסאו, ושימש כקצין קישור עם הצי הבריטי בפלימות'. ביוני 2011 קיבל פיקוד על הפריגטה אה"מ אוורצן, ובאפריל 2013 מונה לאחראי על אימוני הצי.

ב-2019 מונה לראש אגף המבצעים במטה הכללי. ב-8 במרץ 2021 מונה בוטס לסגן ראש ההגנה (מקביל לרמטכ"ל), במקום אונו אייכלסהיים שהפך לראש ההגנה. ב-22 בפברואר של אותה שנה הוא הועלה לדרגת ויצה-אדמירל.

==קישורים חיצוניים==

* [https://tedxveghel.com/project/boudewijn-boots/ באודוויין בוטס] באתר tedxveghel
* [https://www.cybersecurityraad.nl/over-de-csr/leden-csr/leden-csr/boudewijn-boots באודוויין בוטס] באתר CSR

קטגוריה:אדמירלים הולנדים
קטגוריה:אנשי צבא במלחמת אפגניסטן
קטגוריה:הולנדים שנולדו ב-1964
ג'ובל

ג'ובל (בשוודית: Jubël) הוא צמד מוזיקלי שוודי, שמורכב מסבסטיאן אתאס וויקטור פסטרם, החתומים בחברת התקליטים וורנר מיוזיק גרופ.<ref name="mi"></ref>

== היסטוריה ==
ב-2017, הם הוציאו את הסינגל "Illusion". השיר הופיע בפרסומת של H&M.<ref>[https://warnermusic.com.au/news/get-to-know-jubel Warner music Australia: Get to know Jubël]</ref>

פריצת הדרך של הצמד היה ב-2018, לאחר שהוציאו רמיקס, בשיתוף ניימי, לשיר "Dancing in the Moonlight", שהוקלט במקור ב-1970 על ידי הלהקה Boffalongo.<ref></ref> הוצאה מחודשת של השיר ב-2020 גרם לשיר להופיע במצעד הסינגלים הבריטי, שבשיאו הגיע למקום ה-11,<ref name="mi" /><ref name="sydsvenkan"></ref> ובמצעדי ה-ARIA, שבשיאו הגיע למקום ה-23. השיר הופיע בעונה השישית של תוכנית הריאליטי הבריטית, Love Island.<ref name="vk"></ref>

ב-2019, הצמד הוציא את אלבום האולפן הראשון שלו, Strawtown.<ref name="vk" /> ב-27 במרץ 2020, הצמד הוציא את המיני-אלבום הראשון שלו, Strawtown EP.<ref name="hn"></ref>

ב-2019, הצמד הוציא גרסת רמיקס לסינגל "On the Beach" של הזמר-יוצר הבריטי כריס ריאה . השיר הגיע, בשיאו, למקום ה-16 בפינלנד.<ref>[https://www.ifpi.fi/lista/radio/2019/35/ Suomen virallinen lista - Radiosoittolista 35/2019]</ref>

ב-2020, הצמד הוציא את הסינגל "Someone". השיר הגיע, בשיאו, למקום ה-17 בשוודיה.<ref name="vk" />

הצמד הופיע בפסטיבל לולהפלוזה בסטוקהולם.<ref name="hn" />

ב-4 ביוני 2021, הצמד הוציא את המיני-אלבום השני שלו, 6115 Orange St.

== דיסקוגרפיה ==
=== אלבומי אולפן ===
* 2019: Strawtown

=== מיני-אלבומים ===
* 2020: Strawtown EP
* 2021: 6115 Orange St

== קישורים חיצוניים ==

== הערות שוליים ==

קטגוריה:צמדים מוזיקליים
קטגוריה:מפיקים מוזיקליים שוודים
רעידת האדמה בפוקושימה (2022)

רעידת האדמה בפוקושימה (2022) התרחשה ב-16 במרץ 2022, מול חופי פוקושימה, יפן. לפי הסוכנות המטאורולוגית של יפן, רעידת האדמה הייתה בעוצמה של 7.3 בסולם מגניטודה לפי מומנט, ופגעה בעומק של 60 ק"מ. המכון הגאולוגי של ארצות הברית קבע כי לרעידה הייתה עוצמה של 7.3 בעומק של 63.1 ק"מ. לרעידה זו קדמה גם רעידה של 6.4 בעומק של 56.3 ק"מ.<ref name=":0" />

אזהרת צונאמי פורסמה על ידי המרכז הפסיפי להתרעת צונאמי , אך הסוכנות הבהירה כי האירוע לא היווה סכנה לחוף המערבי של ארצות הברית, אלסקה וקולומביה הבריטית.<ref name=":0"></ref> בעקבות האזהרה, פונו מאות אלפים מבתיהם במחוז מיאגי ומיליונים בעיר טוקיו והסביבה נותרו ללא חשמל.<ref></ref>

==נפגעים==
גבר בשנות ה-60 לחייו מת לאחר שקפץ מחלון כדי להימלט. 69 נוספים נפצעו, כולל אחד שנפל על פי הדיווחים בעת שניסה להתפנות.<ref></ref> בטומה, מיאגי, גבר בשנות ה-70 לחייו מת מהתקף לב. דווח על מקרה מוות שלישי בשיצ'יגהמה, על גבר בשנות ה-70 לחייו שהתמוטט ופונה לבית החולים אך מת מפצעיו בבית החולים. ראש ממשלת יפן פומיו קישידה חשף בבוקר 17 במרץ כי ארבעה בני אדם נהרגו. NHK דיווח כי לפחות 194 בני אדם נפצעו.

לפחות 49 מתוך 91 התושבים הפצועים במחוז מיאגי ו-36 מתוך 80 במחוז פוקושימה סבלו מפציעות שדרשו טיפול. ארבעה אנשים בקוריהארה, מיאגי סבלו מפציעות קלות עקב נפילת חפצים. 

==נזק==
בקונימי שבפוקושימה בניין קרס. רכב נלכד מתחת לגג שנפל מהבניין. מקדש במינמיסומה ספג נזק משמעותי והתמוטט חלקית. מדפים במשרדים התהפכו. הקירות החיצוניים של כמה בתים קרסו חלקית. כמו כן דווח על שבירת חלונות. ביאבוקי ונפגעו קירות חיצוניים ודלתות של בית מלון. היו שלושה דיווחים על אנשים שנלכדו במעליות ברחבי המחוז. 

חלק מחומת אבן של טירת אבה ברובע אובה של סנדאי קרס. הפסל הגדול של מאסאמונה באותו אתר ניזוק אף הוא, וכתוצאה מכך הפסל הוטה לצד אחד. מיאגינו -קו, סנדאי, פרצה שריפה גדולה בבית משותף. 

משרד הקרקעות, התשתיות, התחבורה והתיירות דיווח כי על 17 מקרים של אנשים לכודים במעליות באזור טוקיו רבתי. עוד שמונה מקרים של אנשים שנלכדו במעליות דווחו במחוזות צ'יבה, קנאגאווה, איבראקי וסאיטמה.<ref></ref> 

==קישורים חיצוניים==

==הערות שוליים==

קטגוריה:רעידות אדמה ב-2022
2022
לימוד שפה בעזרת מחשב

לימוד שפה בעזרת מחשב מקיף מגוון רחב של יישומי טכנולוגיות מידע ותקשורת וכמו גם שיטות שונות לצורך לימוד שפות זרות, החל מתוכניות התרגול ה"מסורתיות" שהיו פופולריות במיוחד בשנות ה-60 וה-70 של המאה ה-20 ללימוד שפות, ועד ליישומים החדשניים יותר כגון סביבת למידה וירטואלית ולמידה מרחוק אשר מבוססת על יישומים מקוונים.

שילוב של לימוד שפה חדשה פנים אל פנים ואפשרויות לימוד שפה בעזרת מחשב/אינטרנט מכונה בדרך כלל למידה מעורבת. למידה מעורבת נועדה להגביר את פוטנציאל הלמידה והיא נפוצה יותר ללימוד שפות חדשות מאשר הסתמכות על לימוד שפה באמצעות מחשב/אינטרנט בלבד.

משנות ה-90 של המאה ה-20 ואילך נעשה קשה יותר ויותר לסווג את תחום לימוד השפה באמצעות מחשב מכיוון שהתחום התרחב באופן ניכר וכולל כיום בין היתר שימוש ברשימות דיונים, בלוגים, אתרי ויקי, רשתות חברתיות, יישומי Web 2.0, חדרי צ'אט, עולמות וירטואליים, פודקאסטים, יישומי אודיו, יישומי שיתוף וידאו, רצועות קומיקס מקוונות, סרטים מקוונים, ולוחות אינטראקטיביים.

== ראו גם ==
* אנקי
* דואולינגו
* רכישת שפה
* תוכנה ללימוד עצמי של שפות
* קהילה לומדת וירטואלית

== קישורים חיצוניים ==

* מדריך אודות לימוד שפות בסיוע טכנולוגיה בויקיספר האנגלי

קטגוריה:תוכנות לימוד שפה
קטגוריה:הוראת שפות
טוקניזם

טוקניזם (Tokenism) הוא הכללה סמלית בלבד של נציגי קבוצות מיעוט, לא מתוך כוונה לתת להן הזדמנות שווה, אלא מתוך כוונה להסתיר את המציאות וליצור מצג שווא של שוויון בתוך מקום עבודה או בהקשר אחר, בעיקר על מנת שלא להיות מואשמים כמקדמים של אפליה.

== בפוליטיקה ==
בפוליטיקה, האשמות בדבר טוקניזם עלולות לעלות כאשר מפלגה פוליטית מסוימת בוחרת מועמד/ת מסוים/ת מקבוצות באוכלוסייה שאין להן ייצוג נאות בחברה, כגון נשים או אנשים מקבוצות מיעוט מסוימות, בבחירות המקומיות שבהן אין לאותה המפלגה סיכוי לזכות ברוב הקולות, כאשר המפלגה לא עושה מאמץ אמיתי לוודא שלאותו/ה המועמד/ת תהיה הזדמנות שווה להתמודד בבחירות היותר קריטיות או בבחירות שבהן מרבית הסיכויים הם שהמועמד מטעם המפלגה צפוי לזכות בבחירות. בבחירות המקומיות או הארציות שבהן המועמד מטעם המפלגה צפוי לזכות בבחירות, לרוב המפלגה תבחר במקום זאת מועמד שמשתייך לקבוצת האוכלוסייה הדומיננטית בחברה.

התוצאה הסופית של גישה זו היא שרשימת המועמדים של המפלגה מספקת רק מראית עין של גיוון ושוויון, בעוד שבפועל המועמדים שמשתייכים לקבוצת הרוב בחברה נותרים מיוצגים יתר על המידה בהנהגה של אותן המפלגות לאחר הבחירות – ובשל כך בפועל אין התקדמות מהותית להכללה גדולה יותר של קבוצות באוכלוסייה שאין להן ייצוג נאות בחברה ובפוליטיקה.

== בסיפורת ==
בסיפורת טוקניזם מתקיים כאשר נוהגים לשלב דמות מסוימת ששונה מהנורמה המקובלת באותה החברה. דמות מסוג זה לרוב תהיה ממוצא אתני אחר (כלומר אדם ממוצא שחור, היספני או אסיאתי), אדם מדת אחרת, אדם עם נטייה מינית אחרת (בדרך כלל הומוסקסואל או לסבית) או אדם ממגדר אחר (בדרך כלל דמות נשית בחבורה שכוללת בעיקר גברים). דמויות אלו הן בדרך כלל דמויות רקע, ובשל כך לרוב אינן מגלמות תפקיד מרכזי בעלילת הסיפור.

== טוקניזם במדיה ==
הטוקניזם מופיע בסוגי מדיה רבים, מהופעות בטלוויזיה של דמויות אמיתיות או בדיוניות ועד דמויות קומיקס. הטוקניזם במדיה נתפס לרוב בצורה שלילית על ידי קהילות המיעוט וכניסיון להציג את הקהילות בדרך רדודה או מוחצנת מדי, ובכך מונע הטוקניזם גיוון אמיתי.

דמות הטוקן במדיה לרוב מובאת כדמות המחליפה דמות "לבנה" ולא כדמות מקורית ואורגנית בתוך הסיפור עצמו. סיפור הרקע והתנהגות הדמות לא עמוקות ומספיקות בשביל להציג את המיוחדות של הדמות ותרבות המיעוט שהיא מייצגת.

בתקשורת האמריקאית נראה לרוב סיפורי הצלחה, המיוחסים לדמויות מקהילת מיעוט, החווים מעבר "מעוני לאושר" (rags to riches). סיפורים כאלו מדגישים נרטיב קפיטליסטי שלפיו כל מי שעובד מספיק קשה יוכל להגשים את החלום האמריקאי.

אנשים ממוצא אתני שונה מוצגים כדמות ראשית בסיפורים אלו במטרה לקדם את האידאולוגיה הנאו-ליברלית הגורסת ש"אם הוא יכול לעשות את זה אז גם אתה יכול", וממעיטה בקיומם של מכשולים חברתיים בדרך להשגת המטרה.

דוגמה לייצוג טוקניסטי במדיה האמריקאית הוא טד ויליאמס – מגיש רדיו כהה עור, אשר נקלע לבעיות כלכליות בעקבות צריכת סמים ואלכוהול. בינואר 2011, ויליאמס זכה לתשומת לב תקשורתית נרחבת כאשר ריאיון שצולם בתקופה שבה היה חסר בית הפך ויראלי לאחר שפורסם ביוטיוב. בן לילה, טד הפך לסמל האמריקאי שדוגל בעבודה קשה והתמדה כמנבא צמיחה והצלחה. סיפורים כמו של טד ויליאמס מנכיחים את מיתוס המריטוקרטיה ומעבירים את האחריות מהאליטה העשירה אל האינדיבידואל עצמו.

בתוכנית "סאות' פארק", הדמות טולקין "טוקן" בלאק מהווה פרודיה על סטריאוטיפים של שחורים ובני קבוצות מיעוט אחרים בחברה האמריקנית שמופיעים בסדרות טלוויזיה. דמות זו היא אחת מהתושבים העשירים ביותר בסאות' פארק. שמו בתרגום חופשי מאנגלית הוא "השחור הסמלי".

==הערות שוליים==

קטגוריה:פוליטיקה של זהויות
אנפית גמדית אמריקאית

אנפית גמדית אמריקאית (שם מדעי: Ixobrychus exilis) היא מין של עוף מים ממשפחת האנפתיים ומהסוג אנפית החי ביבשת-על אמריקה במגוון אזורים מדרום קנדה עד לצפון ארגנטינה והיא מבין האנפות הקטנות ביותר בעולם.

אורכה של אנפית זו לא עולה על 28 עד 36 סנטימטרים, משקל ממוצע של 51 עד 102 גרם (מה שהופך אותה ככל הנראה לקלה במשקלה מהאנפות) ומוטת כנפיים של 41 עד 46 סנטימטרים. צבע נוצותיה חום בהיר לאורך הגב והכנפיים, עם חלק עליון שחור-לבן בכנפיים והבטן והחזה לבנים עם פסים חומים לאורכם. הראש והצוואר קצרים ורחבים בצבע כתום עמוק וכיפת הראש שחורה. העיניים צהובות והמקור צהוב עם חלק עליון שחור. הזכרים והנקבות דומים במראם, אך לזכר ישנו גוון ירקרק-שחור על הגב וכיפת הראש, אשר צבעו חום אצל הנקבות.

האנפהית מתבודדת יחסית ופעילה בשעות היום. היא מצויה סביב צמחייה סבוכה בביצות, גדות נהרות ולעיתים גם בחופים הצפוניים של תפוצתה. חלק מהאוכלוסיות נודדות דרומה כדי להימלט מהחורף הקר, והן מתרבות במשך מרבית השנה סמוך לצמחייה נמוכה כמו קנים. האנפית מטילה 4 או 5 ביצים, אף שיכולה להטיל לעיתים גם 2 עד 7 ביצים.

==תת-מינים==
* Ixobrychus exilis exilis
* Ixobrychus exilis pullus
* Ixobrychus exilis erythromelas
* Ixobrychus exilis bogotensis
* Ixobrychus exilis peruvianus

==קישורים חיצוניים==

== הערות שוליים ==

קטגוריה:טקסונים שתוארו בידי יוהאן פרידריך גמלין
קטגוריה:אנפתיים
קטגוריה:ארצות הברית: עופות
קטגוריה:ארגנטינה: עופות
קטגוריה:בעלי חיים שתוארו ב-1789
אנפית מפוספסת-גב

אנפית מפוספסת-גב (שם מדעי: Ixobrychus exilis) היא מין של עוף מים ממשפחת האנפתיים החיה באמריקה הדרומית ובטרינידד והיא קרובתה של אנפית גמדית אמריקאית.

==תיאור==
אנפה זו היא אחת מהקטנות שבבני משפחתה והיא מגיעה לאורך ממוצע של 28 עד 33 ס"מ ולמשקל ממוצע של 73 עד 103 גרם בלבד, ללא דו-צורתיות זוויגית. צבע נוצותיה בגב ובכנפיים חום כהה עם פסים לבנים-חומים לאורך הגב ופס שחור יורד החלק העליון של הראש עד הזנב. הבטן חומה בהיר ומפוספסת בפסים לבנים והרגליים צהובות. הצוואר והחזה גם בעלי פסים חומים בהירים וציצות נוצות פרועות לאורכם. המקור בינוני באורכו וצהוב וגם העיניים צהובות.

האנפית חיה לאורך מישורים, ערבות עשב לחות וביצות לאורך צפון אמריקה הדרומית בקולומביה, ונצואלה, גיאנה, סורינאם, גיאנה הצרפתית ובטרינידד ואוכלוסייה נפרדת מצויה בדרומה של אמריקה הדרומית בצפון ארגנטינה, צ'ילה, דרום ברזיל ובפרגוואי ואורוגוואי. בין שני המיקומים מספר אנפיות נודדות במספרים קטנים לאורך ברזיל, פרו ואקוודור.

האנפה חיה בבדידות או בזוגות סביב לצמחייה גבוהה בקרבת המים. היא ניזונה מטרף שהיא חוטפת עם מקורה המורכב מדגים קטנים, סרטנים, שפיריות ומחיפושיות מים. בתורה היא עלולה להיטרף בידי עופות דורסים, תנינים או נחשים גדולים ולהגנה היא מאמצת תנוחה נוקשה המסווה אותה ביעילות על רקע הקנים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי לואי-פייר וייו
קטגוריה:אנפתיים
קטגוריה:סורינאם: עופות
קטגוריה:טרינידד וטובגו: עופות
קטגוריה:ארגנטינה: עופות
אנפית שחורה

אנפית שחורה (שם מדעי: Ixobrychus flavicollis) היא מין של עוף מים ממשפחת האנפתיים ומהסוג אנפית החיה בדרומה של אסיה בתת-היבשת ההודית בפקיסטן, הודו, בנגלדש וסרי לנקה וגם מזרחה למזרח סין, אינדונזיה, גינאה החדשה וגם לצפון אוסטרליה. האנפות הצפוניות נודדות דרומה בחורף אך לרוב היא מתיישבת קבע. האנפה אינה בסכנה בטבע.

אנפה זו היא מהקטנות שבאנפות, אף שגדולה יחסית לסוגה והיא בעלת גוף עגלגל עם ראש וצוואר קצרים אך מקור ארוך וחד שצבעו אפור כהה עם בסיס צהוב. היא מגיעה לאורך ממוצע של 58 ס"מ והיא בעלת נוצות כהות עד שחורות בגב ובכנפיים וגם בחלק האחורי של הראש והעורף. החזה חום או אפור-כהה מפוספס בפסים חומים-ערמוניים וצידי הצוואר והחזה צהובים בהירים. הפרטים הצעירים דומים לבוגרים אך בעלי נוצות חומות מנומרות בלבן במקום שחורות.

האנפה תושבת של ביצות ועשבים גבוהים כמו קנים ברחבי אסיה הטרופית והמזרחית והם מקננים על הקנים הגבוהים או לעיתים גם על העצים. האנפה ניזונה מטרף מיימי שהיא לוכדת במקורה הארוך כמו דגים, צפרדעים, חרקים וסרטנים. להגנה מטורפים כמו עופות דורסים או חתוליים היא מקשיחה את צווארה ומסווה את עצמה ביעילות.

== גלריה ==
<gallery>
Black Bittern (Dupetor flavicollis).jpg
Black Bittern Dupetor flavicollis.jpg
Black Bittern- Warriewood Wetlands.jpg
Black Bittern, female, Lumbini, Nepal.jpg
Black bittern .jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:אנפתיים
קטגוריה:פקיסטן: עופות
קטגוריה:סרי לנקה: עופות
Sing It with Me

"Sing It With Me" הוא סינגל של הזמר-יוצר האנגלי, ג'ייפי קופר, והזמרת-יוצרת הנורווגית, אסטריד אס, שיצא, על ידי איילנד רקורדס, ב-3 במאי 2019.<ref name="iTunes"></ref>

נכון למרץ 2022, השיר הושמע למעלה מ-162 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, שצולם באסטוניה, יצא בערוץ היוטיוב של ג'ייפי קופר ב-30 במאי 2019. נכון למרץ 2022, הווידאו קליפ נצפה למעלה מ-9 מיליון פעמים.<ref></ref><ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" | הממלכה המאוחדת
| 3 במאי 2019
|הורדה דיגיטלית, הזרמת מוזיקה
| איילנד רקורדס
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אסטריד אס
קטגוריה:שירי ג'ייפי קופר
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:וידאו קליפים שצולמו באסטוניה
קטגוריה:בלדות פופ
אגודת חובבי הרדיו בישראל



אגודת תקשורת הרדיו הישראלית (ע"ר) לשעבר אגודת חובבי הרדיו (או באנגלית: IARC=Israel Association of Radio Communication) היא מוסד ללא כוונות רווח המאגדת את חובבי רדיו בישראל. האגודה מקדמת את תחביב חובבות הרדיו בעזרת מתן פרסים וקיום תחרויות. האגודה מייצגת את ישראל בארגון חובבי הרדיו הבינלאומי.<ref></ref>

== היסטוריה ==
חובבות הרדיו בישראל החלה עוד בתקופת המנדט הבריטי, לפני הכרזת העצמאות. ממשלת המנדט לא ראתה בעין יפה את פעילות חובבי הרדיו בשטחיה ורוב הפעילות נעשתה בתנאי מחתרת. לצד ישראלים, פעלו גם מספר חובבים זרים (כגון בריטים, ואחרי כן גם אנשים באו"ם), וב-18 בפברואר 1948, הוחלט להקים את האגודה.

=== כיום ===
לאגודה מספר מועדונים הפזורים ברחבי הארץ, בעיקר בערים הראשיות. תלמידים בחוגים שבמועדונים אילו מוכשרים בהם לקבלת רישיון שידור בדרגות שונות. במהלך 2009–2010 הוקם מועדון מיוחד בבית הספר למדעים בהרצליה ובו תחנת גם קשר לוויינים משוכללת.

האגודה נוהגת לארגן מדי שנה תחרויות, בהן נבחן כושרם של המתחרים ביצירת מספר רב של קשרים על אופני עבודה שונים בזמן קצוב. כמו כן, האגודה מחלקת תעודות לחובבים המצטיינים.

== יער חובבי הרדיו ==
אגודת חובבי הרדיו בישראל בשיתוף עם הקרן הקיימת לישראל יזמה נטיעה של עצים לזכרם של חובבים שהלכו לעולמם. היער ניטע בסופו של דבר, סמוך ליער בן שמן, ונקרא בשם "יער חובבי הרדיו", באנגלית הוא נקרא "Silent Keys Forest", משמע "יער לזכרם של חובבי הרדיו שמפתחם נדם", כשהמילה מפתח מכוונת למפתח המורס שלהם.

מספר פעמים בשנה נפגשים חובבי הרדיו ומשפחותיהם ליד האנדרטה שהוקמה ביער. החובבים מקימים תחנת רדיו "חד-פעמית" במקום, ויוצרים קשרים עם חובבים אחרים בעולם. ב-1990, ערכה אגודת חובבי הרדיו בישראל תחרות בינלאומית, בה יכלו חובבים בעולם ליצור קשרי רדיו עם חובבים ישראלים. יצירת ארבעה קשרים עם תחנות הממוקמות ביערות הארץ זיכתה את החובב בתעודה. ההכנסות שימשו לנטיעת עצים נוספים.

==קישורים חיצוניים==
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: רדיו
קטגוריה:ישראל: ארגונים
דרכון צפון קוריאני

כריכתו הקדמית של דרכון צפון קוריאני ביומטרי
הדרכון של הרפובליקה הדמוקרטית העממית של קוריאה (בקיצור: דרכון צפון קוריאני) הוא מסמך נסיעה שניתן להנפיק לאזרחי קוריאה הצפונית לצורך נסיעות בין־לאומיות. מכיוון שרוב הצפון קוריאנים אינם מקבלים הזדמנויות לעזוב את ארצם, מונפקים הדרכונים לעיתים רחוקות.

== היסטוריה ==
הדרכונים המוקדמים ביותר של קוריאה הונפקו בשנת 1902 על ידי האימפריה הקוריאנית , עם שני סוגים, דרכון מסחר ודרכון נסיעה. לדרכונים היה טקסט בסינית וכן תרגומים לאנגלית וצרפתית.

דרכונים צפון קוריאניים הונפקו לראשונה בשנות החמישים עם כיתוב בקוריאנית, רוסית וסינית, בעוד שבדרכונים כיום הכיתוב בקוריאנית ואנגלית בלבד.
דרכון הנסיעות של האימפריה הקוריאנית, הונפק ב-1905.

== מראה חיצוני ==
כיסויי הדרכון בצבע כחול כהה עם סמל קוריאה הצפונית מעוטר במרכז. המילים "" (קוריאנית) ו"הרפובליקה הדמוקרטית העממית של קוריאה" (אנגלית) כתובות מעל הסמל, עם "" ו"דרכון" למטה.

== סוגי דרכונים ==
* דרכון רגיל הוא דרכון בודד אשר המופק לאחר קבלת אישור מיוחד ונמסר לצפון קוריאנים המבקרים במדינות זרות מסיבות רשמיות, כגון, תחרויות ספורט ואקדמיה, נסיעות עסקים. דרכונים רגילים נלקחים בחזרה על ידי משרד החוץ לאחר החזרה לצפון קוריאה. הכריכה בצבע כחול כהה.
* דרכון רשמי מונפק לצורכי מסחר ולנסיעות לחו"ל לצרכים כלכליים אחרים. כריכת הדרכון ירוקה.
* דרכון דיפלומטי מונפק לבכירים ממשרד החוץ, הוועד המרכזי של מפלגת הפועלים של קוריאה ומשרדים אחרים הכפופים למפלגת הפועלים של קוריאה. עבור פקידים אחרים, רק סגני שרים ומעלה יכולים לקבל דרכון דיפלומטי. הכריכה אדומה.

יש להחזיר דרכונים רשמיים ודיפלומטיים ולשמור אותם במשרד הדרכונים, משם ניתן לשלוף אותם לכל נסיעות חוץ נוספות. דרכונים רגילים לעולם אינם מונפקים ללא אישור מיוחד וכל המחזיקים חייבים לבקש אשרת יציאה על מנת לצאת כחוק מהמדינה.

== דרישות לאשרה ==
נכון למרץ 2022, לאזרחים צפון קוריאנים עם דרכונים צפון קוריאני הייתה גישה ללא אשרה או אשרה בהגעה ל-39 מדינות וטריטוריות. כך לדוגמה המדינה היחידה באירופה המאפשרת כניסה באמצעות דרכון צפון קוריאני ללא אשרה היא בלארוס. בכך מדורג הדרכון במקום ה-104 בעולם מבחינת חופש הנסיעה על לפי מדד הנלי לדרכונים.נדרשת אשרה}}

== דוגמאות לדרכונים ==
<gallery>
קובץ:DPRK Passport (1950s).jpg|דרכון צפון קוריאני משנות ה-50
קובץ:DPRK passport 1950s version inner page.jpg|דרכון משנות ה-50, עמוד פנימי
קובץ:Personal Informatin Page of DPRK Passport (1950s Version).jpg|דרכון משנות ה-50, דף מידע אישי
קובץ:DPRK Passport (1990s).png|כיסויי דרכון של מהדורת שנות ה-90
קובץ:PassDPRK.jpg|דרכון משנת 2019
</gallery>

== קישורים חיצוניים ==

== הערות שוליים ==

קטגוריה:קוריאה הצפונית: יחסי חוץ
קוריאה
Paradise (שיר של מדוזה)

"Paradise" (בעברית: "גן עדן") הוא סינגל של שלישיית המפיקים המוזיקליים, מדוזה, בשיתוף פעולה עם הזמר-יוצר האירי, דרמוט קנדי, שיצא, על ידי חברת התקליטים איילנד רקורדס, ב-30 באוקטובר 2020.<ref name="iTunes"></ref><ref></ref> השיר נכתב על ידי מדוזה, גודבויז, קונור מינינג, דן קפלן, ויין הקטור, גרקד או'קונל ודרמוט קנדי, והופק על ידי מדוזה.

== וידאו קליפ ==
הווידאו קליפ לשיר, שביום על ידי ג'ס קוהל וצולם בקראקו, עיירת רפאים בבזיליקטה, איטליה, יצא בערוץ היוטיוב של מדוזה ב-30 באוקטובר 2020. נכון למרץ 2022, הווידאו קליפ נצפה למעלה מ-57 מיליון פעמים.<ref></ref><ref></ref>

וידאו קליפ נוסף, שצולם במילאנו וניו יורק, יצא בערוץ היוטיוב של מדוזה ב-31 בדצמבר 2020. נכון למרץ 2022, הווידאו קליפ נצפה למעלה מ-15 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!אוסטריה (IFPI Austria)
|פלטינה
|30,000
|-
!בלגיה (BEA)
|זהב
|20,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה
|70,000
|-
!פולין (ZPAV)
|2× פלטינה
|100,000
|-
!פורטוגל (AFP)
|פלטינה
|10,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|-
! colspan="3" |סטרימינג
|-
!יוון (IFPI Greece)
|זהב
|1,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" | תאריך
! scope="col" | פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 30 באוקטובר 2020
|הורדה דיגיטלית, הזרמת מוזיקה
| rowspan="4" |מקורית
|איילנד רקורדס, The Cross
| style="text-align:center;" |
|-
! scope="row" |איטליה
| rowspan="2" | להיט רדיו עכשווי
|יוניברסל מיוזיק גרופ
| style="text-align:center;" |<ref></ref>
|-
! rowspan="2" scope="row" | הממלכה המאוחדת
| 6 בנובמבר 2020
| rowspan="5" |איילנד רקורדס, The Cross
| style="text-align:center;" |<ref></ref>
|-
| 21 בנובמבר 2020
| רדיו עכשווי למבוגרים
| style="text-align:center;" |<ref></ref>
|-
! rowspan="3" scope="row" |עולמי
| 27 בנובמבר 2020
| rowspan="3" |הורדה דיגיטלית, הזרמת מוזיקה
| רמיקסים
| style="text-align:center;" |<ref></ref>
|-
| 8 בינואר 2021
|אקוסטית
| style="text-align:center;" |<ref></ref>
|-
| 22 בינואר 2021
| רמיקס Vintage Culture
| style="text-align:center;" |<ref></ref>
|-
! scope="row" | ארצות הברית
| 2 בפברואר 2021
|להיט רדיו עכשווי
|מקורית
|ריפבליק רקורדס
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירים שנכתבו על ידי דרמוט קנדי
קטגוריה:סינגלים בהוצאת איילנד רקורדס
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי דרמוט קנדי
קטגוריה:שירי 2020
קטגוריה:סינגלים מ-2020
אנפית הקינמון

אנפית הקינמון (שם מדעי: Ixobrychus cinnamomeus) היא מין של עוף מים ממשפחת האנפתיים ומהסוג אנפית החיה במזרח אסיה ודרום-מזרח אסיה מזרחה עד לאינדונזיה ומערבה עד להודו כשמספר פרטים תועים הגיעו גם עד מיקרונזיה, סיישל ואפגניסטן. האנפה נוהגת להתיישב דרך קבע, למעט כמה אוכלוסיות צפוניות הנודדות דרומה בחורף.

אנפית הקינמון היא מהגדולות שבבני סוגה, אך קטנה ביחס לאנפה והיא מגיעה לאורך ממוצע של 38 עד 40 סנטימטרים. זכר האנפה בעלת נוצות חומות לאורך הבטן והחזה כאשר הכנפיים, הגב והזנב בעלי גוון קינמון, ממנו קיבלה את שמה, ומתחת למקור עובר פס שחור לאורך הגוף מהסנטר לאמצע הבטן ופס נוסף בלבן עובר בין תחתית המקור לאחורי הראש. הנקבה בעלת נוצות כנפיים וגב אדמוניים וחזה ובטן צהובים בהירים מסורטטים בפסים כהים. מקורה ארוך וצהוב והצוואר והראש קצרים, ללא ציצה מזדקרת מעל הראש והם יכולים להזדקר כלפי מעלה בעת הצורך. האנפה לא מעופפת הרבה, אך תעשה זאת בעת הצורך.

האנפית חיה במקווי מים מתוקים כמו ביצות ובריכות וכן בשדות מוצפים לאורך אסיה הטרופית והסובטרופית. היא פעילת יום או בין ערביים החיה בבדידות או בזוגות בודדים ומחפשת מזון לאורך המים או הצמחייה. האנפית ניזונה מצפרדעים, דגים, חרקים גדולים, רכיכות וסרטנים שהיא לוכדת. היא מקננת על ענפים או בין קנים בקרבת המים. בקן הנקבה מטילה 4 עד 6 ביצים.

==קישורים חיצוניים==

== הערות שוליים ==

== גלריה ==
<gallery>
Cinnamon bittern.jpg
Cinnamon Bittern Flying.jpg
Striking (26061357522).jpg
Ixobrychus cinnamomeus Jaunpur.JPG
</gallery>

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:אנפתיים
קטגוריה:תאילנד: עופות
קטגוריה:הודו: עופות
דייוויד פוצלין

דייוויד פוצלין (בקרואטית: David Puclin; נולד ב-17 ביוני 1992 בצא'קובץ שבקרואטיה) הוא כדורגלן קרואטי המשחק בעמדת הקשר האחורי בקבוצת וורז'דין בקרואטיה.

== קריירת מועדונים ==
פוצלין שיחק במדימוריה, בגוריצה, בשיבניק, בזארבריקן, באיסטרה 1961 ובסלאבן בלופו.

ב-13 בפברואר 2020 חתם בוורסקלה פולטבה מליגת העל האוקראינית.

== קישורים חיצוניים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני שיבניק
קטגוריה:כדורגלני איסטרה 1961
קטגוריה:כדורגלני סלאבן בלופו
קטגוריה:כדורגלני וורסקלה פולטבה
קטגוריה:כדורגלני דן האג
קטגוריה:קרואטים שנולדו ב-1992
זידאן איקבאל

זידאן עמאר איקבאל (בערבית: زيدان عمار إقبال, בתעתיק: זידאן עמאר אקבאל; נולד ב-27 באפריל 2003 במנצ'סטר שבאנגליה) הוא כדורגלן עיראקי המשחק בעמדת הקשר בקבוצת אוטרכט מליגת העל ההולנדית ובנבחרת עיראק.

== קריירת מועדונים ==
איקבאל גדל במחלקת הנוער של מנצ'סטר יונייטד. בחודש אפריל 2021 חתם על חוזה מקצועני ראשון במועדון. ב-8 בדצמבר 2021 ערך את הופעת הבכורה שלו במועדון, כשנכנס כמחליף בדקה ה-89 בתיקו 1–1 נגד יאנג בויז ברן במסגרת שלב הבתים של ליגת האלופות בעונת 2021/2022.

ב-26 ביוני 2023 חתם בקבוצת אוטרכט ההולנדית.

== קריירה בינלאומית ==
איקבאל היה רשאי לייצג את נבחרות נבחרת אנגליה, עיראק ופקיסטן.

ב-27 בינואר 2022 ערך איקבאל את הופעת הבכורה שלו בנבחרת עיראק, בהפסד 0–1 לנבחרת איראן במסגרת מוקדמות מונדיאל 2022.

נכלל בסגל עיראק לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים עיראקים
קטגוריה:קשרי כדורגל עיראקים
קטגוריה:מנצ'סטר: כדורגלנים
קטגוריה:כדורגלני מנצ'סטר יונייטד
קטגוריה:כדורגלני אוטרכט
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:ספורטאים זרים בהולנד
קטגוריה:ילידי 2003
מפקדת בעלות הברית בשלזוויג-הולשטיין ויוטלנד

מפקדת בעלות הברית בשלזוויג-הולשטיין ויוטלנד (בגרמנית: Hauptquartier der Alliierten Landstreitkräfte Schleswig-Holstein und Jütland או בקיצור LANDJUT) הייתה מפקדה של נאט"ו אשר ריכזה תחתיה כוחות מהבונדסוור ומהצבא המלכותי הדני.

==היסטוריה==
ב-1953 עזבה הבריגדה הגרמנית של הצבא המלכותי הנורווגי את צפון גרמניה, ואת מקומה תפסו יחידות מהצבא המלכותי הדני. הכוחות הדנים היו כפופים לפיקוד כוחות בעלות הברית בצפון אירופה. ב-1957 תוגברו הכוחות הדנים בכוחות מדיוויזיית הפאנצר ה-3. ב-1958 הועבר הפיקוד על כל כוחות נאט"ו באזור שלזוויג-הולשטיין. החל מ-22 בנובמבר 1961 הועברו הוכפפו כל כוחות נאט"ו באזור תחת פיקוד כוחות בעלות הברית במבואות הים הבלטי. 

ב-3 באפריל 1962 הוחלט במפקדת כוחות בעלות הברית במבואות הים הבלטי לארבע מפקדות חדשות: כוחות היבשה בשלוויג-הולשטיין ויוטלנד, כוחות היבשה בסילנד, כוחות חיל האוויר בים הבלטי וכוחות הצי בים הבלטי. חלוקה זו הייתה אמורה להימשך כל עוד נמשכת המלחמה הקרה וישנו איום של פלישה סובייטית לצפון גרמניה ודרום דנמרק. 

במקרה של פלישה סובייטית, מטרת הכוחות בשלזוויג-הולשטיין ויוטלנד הייתה להגן על אזורים אלו במשך כמה ימים עד שתגיע תגבורת משולבת בריטית-אמריקנית-הולנדית. הכוח המרכזי באזור זה היה דיוויזיית הפאנצרגרנדיר ה-6 הגרמנית ודיוויזיית יוטלנד הדנית. מטה הפיקוד היה מחולק בצורה שווה בין הקצינים הגרמנים והדנים, ולצדם קצין קישור בריטי. לאחר סיום המלחמה הקרה הוחלט להשאיר את הכוחות בשלזוויג-הולשטיין ויוטלנד במתכונת של פיקוד משותף גרמני-דני. מצב זה השתנה כאשר ב-1999 הצטרפה פולין לברית נאט"ו. הגרמנים והדנים היו מעוניינים ביצירת מסגרת חדשה שתכלול גם חיילים פולנים. ב-18 בספטמבר של אותה שנה פורקה המפקדה, ועל בסיסה הוקם הקורפוס הרב-לאומי צפון-מזרח.

==קישורים חיצוניים==
* [http://www.multinationalitaet.de/de/index.htm Die Multinationalität im Heer]
* [http://www.relikte.com/ Die militärische Situation in Norddeutschland zur Zeit des Kalten Krieges]
* [https://www.nato.int/nato_static/assets/pdf/pdf_archives/20121128_19510626_NU_LANDJUT_Operation_Instruction_No_3-Preparation_o.pdf LANDJUT Operational Instruction No. 3, 1951 (en.)]
* [https://www.cia.gov/library/readingroom/docs/1989-04-01.pdf Warsaw Pact: Planning for Operations against Denmark. CIA Research Paper, 1989 (en.)]
* [http://bw-duelmen.de/data/documents/Geschichte-der-Korpsartillerie-und-SW-Bataillone-engl._1.pdf Korpsartillerie u.&nbsp;a. LANDJUT (en.)]

קטגוריה:גרמניה: צבא וביטחון
קטגוריה:דנמרק: צבא וביטחון
קטגוריה:נאט"ו
וסטרברו (קופנהגן)

וסטרברו (בדנית: Vesterbro) הוא רובע של העיר קופנהגן שבדנמרק. הרובע משתרע על פני כ-3.76 קמ"ר, ואוכלוסייתו מנתה 51,466 תושבים נכון ל-2022.

הסופרת הדנית טובה דיטלבסן הייתה מווסטברו, ושילבה את הרובע לעיתים רבות בסיפוריה.

== אתרים בולטים ==
* איסטדגאד - מרכז סצנת חיי הלילה של וסטרברו
* שכונת קרלסברג
* פסטיבל הבובות של קופנהגן
* גני טיבולי
* פלנטריום טיכו ברהה
* מוזיאון קופנהגן

== גלריית תמונות ==
<gallery widths="250px">
Vesterbrotorv.jpg|כיכר וסטרברו
Kongens_Bryghus.jpg|אזור וסטרברו
Tivoli_Gardens_birds_view_2015.jpg|גני טיבולי
</gallery>

== קישורים חיצוניים ==

קטגוריה:קופנהגן